text: 
  Lehder har to store lidenskaber: Beatles-musik og politik. John Lennon 
  er hans musikalske idol. Udenfor et af sine hoteller har han rejst 
  en statue af en nøgen John Lennon med stålhjelm på hovedet, guitar i
   favnen og et kuglehul i brystet.
  
  Adolf Hitler er Lehders politiske idol. Han har oprettet sit eget 
  ny-nazistiske politiske parti, der har sin egen avis med et oplag på 
  60.000. Som nationalist nærer han had mod USA, og han ser sig selv 
  som en general i en ny-nazistisk kamp mod amerikanerne.
  
   -  Cocain er Latinamerikas atombombe i krigen mod USA, sagde han.
  
  I begyndelsen af 1986 syntes kartellet stærkere og mere urørligt end 
  nogensinde, og cocain strømmede til USA som aldrig før.
  
  Nu måtte det amerikanske narkopoliti, DEA, føre krigen på hjemmefronten
  . Det gjorde man med stort held i en periode i slutningen af 1985. 
  Mange sendinger blev opsnappet, og kartel-bosserne kunne ikke forstå, 
  hvorfra DEA havde så megen inside-viden.
  
  
  
  